|  |  |  |
| --- | --- | --- |
|  | **Univerzita Mateja Bela** **v Banskej Bystrici**Právnická fakultaKomenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

**zo dňa 3. apríla 2023**

**K bodu 7**

Prodekan pre vedu a výskum a podpredseda VR PrF UMB, prof. JUDr. Milan Ďurica, PhD. predložil návrh na udelenie vedecko-pedagogického titulu docent JUDr. PhDr. Ing. Marianovi Horváthovi, Ph.D., v odbore habilitačného konania a inauguračného konania občianske právo.

Následne odovzdal slovo prof. JUDr. Jánovi Cirákovi, CSc., ktorý ako predseda habilitačnej komisie predstavil uchádzača, predniesol návrh habilitačnej komisie a prečítal členom VR PrF UMB podstatné časti zo zápisnice z habilitačnej prednášky a obhajoby habilitačnej práce JUDr. PhDr. Ing. Mariana Horvátha, Ph.D. v odbore habilitačného konania a inauguračného konania občianske právo zo dňa 8. decembra 2022.

V habilitačnom konaní pôsobila habilitačná komisia a oponenti habilitačnej práce v nasledovnom zložení:

Predseda habilitačnej komisie:

**prof. JUDr. Ján Cirák, CSc.**

Pracovisko: Univerzita Mateja Bela, Právnická fakulta, Banská Bystrica, SR

Členovia habilitačnej komisie:

**doc. JUDr. Romana Smyčková, PhD.**

Pracovisko: Univerzita Komenského v Bratislave, Právnická fakulta, Bratislava, SR

**doc. JUDr. Ondřej Frinta, Ph.D.**

Pracovisko: Univerzita Karlova v Prahe, Právnická fakulta, Praha, ČR

Oponenti habilitačnej práce:

**prof. JUDr. Josef Salač, Ph.D.**

Pracovisko: Univerzita Karlova v Prahe, Právnická fakulta, Praha, ČR

**doc. JUDr. Daniela Gandžalová, PhD.**

Pracovisko: Univerzita Mateja Bela, Právnická fakulta, Banská Bystrica, SR

**doc. Mgr. Martin Daňko, PhD.**

Pracovisko: Univerzita Komenského v Bratislave, Právnická fakulta, Bratislava, SR

**Téma habilitačnej prednášky:**

Prelomenie zásady nemo plus iuris pri nadobúdaní vlastníckeho práva k nehnuteľnosti od nevlastníka

**Téma habilitačnej práce:**

Vplyv digitalizácie na formovanie vybraných inštitútov občianskeho práva Slovenskej republiky

Predseda habilitačnej komisie prof. JUDr. Ján Cirák, CSc. informoval prítomných o výsledku hlasovania členov habilitačnej komisie, po skončení habilitačnej prednášky a obhajoby habilitačnej práce JUDr. PhDr. Ing. Mariana Horvátha, Ph.D., zo dňa 08.12.2022: Počet členov oprávnených hlasovať bol 3, z toho prítomní 3 členovia. Počet kladných hlasov 3, počet záporných hlasov 0, zdržalo sa hlasovania 0, počet neplatných hlasov 0.

Komisia sa preto jednomyseľne rozhodla podať návrh predsedovi Vedeckej rady Právnickej fakulty UMB na udelenie vedecko-pedagogického titulu docent JUDr. PhDr. Ing. Marianovi Horváthovi, Ph.D. v študijnom odbore habilitačného konania a inauguračného konania občianske právo, ktorý ho predložil na rokovanie Vedeckej rady Právnickej fakulty UMB.

Vedecká rada PrF UMB, na ktorej sa zúčastnil aj zástupca fakulty, na ktorej pôsobí uchádzač o udelenie titulu docent: prof. JUDr. Jozef Králik, CSc., MBA., konštatovala, že uchádzač spĺňa podmienky na získanie vedecko-pedagogického titulu docent a v celom habilitačnom konaní bol dodržaný postup ustanovený zákonom č. 131/2002 Z. z. o vysokých školách v platnom znení, vyhláškou Ministerstva školstva SR č. 246/2019 Z. z. Ministerstva školstva, vedy, výskumu a športu Slovenskej republiky o postupe získavania vedecko-pedagogických titulov a umelecko-pedagogických titulov docent a profesor v platnom znení a Smernicou UMB č. 1/2022 o postupe získavania vedecko-pedagogických a umelecko-pedagogických titulov docent a profesor na Univerzite Mateja Bela v Banskej Bystrici.

Následne predseda VR PrF UMB a predseda habilitačnej komisie podporili udelenie titulu docent JUDr. PhDr. Ing. Marianovi Horváthovi, Ph.D. a predseda VR PrF UMB otvoril k tomuto bodu diskusiu.

V diskusii vystúpili:

prof. JUDr. Jozef Králik, CSc., MBA. – Uchádzač o udelenie titulu docent JUDr. PhDr. Ing. Marian Horváth, Ph.D. v súčasnosti pôsobí ako prodekan Fakulty práva Janka Jesenského VŠD v Sládkovičove. Bakalárske štúdium absolvoval na Právnickej fakulte UMB v Banskej Bystrici, čo mu zrejme uľahčilo jeho rozhodovanie o podaní žiadosti o začatie habilitačného konania práve na tejto fakulte a verím, že to nie je jeho posledný kvalifikačný rast. Uchádzač je pracovitý, skromný, snaživý, a to sa prejavuje vo výsledkoch jeho práce. V publikačnej činnosti sa pokúša posunúť poznanie právnych inštitútov. Človek tohto typu spĺňa kritériá, aby mohol pôsobiť vo funkcii docent po všetkých stránkach.

doc. JUDr. et PhDr. mult. Libor Klimek, PhD., Dr. h. c. – Uchádzača o udelenie titulu docent JUDr. PhDr. Ing. Mariana Horvátha, Ph.D. poznám osobne. Pôsobí na súkromnej vysokej škole a habilitačné konanie absolvuje na verejnej vysokej škole, tak ako ja. Podporujem udelenie titulu docent, uchádzač má aj nadvýsledky, má tzv. SCOPUS.

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o udelení titulu docent potrebná nadpolovičná väčšina hlasov všetkých členov Vedeckej rady PrF UMB, tzn. minimálne 16 hlasov.

Počet členov vedeckej rady oprávnených hlasovať: 30

Počet prítomných členov oprávnených hlasovať: 24

Počet odovzdaných hlasov: 24

- z toho kladných: 23

- z toho záporných: 1

- z toho sa zdržalo hlasovania: 0

- z toho neplatných: 0

***Uznesenie č. 7/2023:*** *Vedecká rada Právnickej fakulty UMB v Banskej Bystrici schválila udelenie vedecko-pedagogického titulu docent JUDr. PhDr. Ing. Marianovi Horváthovi, Ph.D. v odbore habilitačného konania a inauguračného konania občianske právo.*

V Banskej Bystrici, 3. apríla 2023

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB